rejauldu/bengali-wikipedia huggingface dataset:
আশগাবাত স্টেডিয়াম (তুর্কমেন: Aşgabat stadiony) তুর্কমেনিস্তানের আশগাবাতে অবস্থিত একটি বহুমুখী স্টেডিয়াম। এটি বর্তমানে বেশিরভাগ বিভিন্ন উৎসব উদযাপন এবং ফুটবল ম্যাচের জন্য ব্যবহৃত হয়েছিল। স্টেডিয়ামটি ২০,০০০ জন লোক ধারণ করে। এবং ২০১১ সালে এটি নির্মিত হয়েছিলТурецкая «Полимекс» получит новые строительные контракты в Туркменистане   ইতিহাস  ২০০৯ সালে, তুর্কমেনিস্তানের বর্তমান রাষ্ট্রপতি গুরবানগুলি বেরদিমুহামেদু পক্ষে ২০ হাজার আসনের ইভেন্টের জন্য একটি বহুমুখী স্টেডিয়াম নির্মাণের জন্য অর্থ বরাদ্দ করা হয়েছিল। তুর্কি নির্মাণ কোম্পানি পলিমেক্স এর তত্ত্বাবধানে আশগাবাত স্টেডিয়ামটি উদ্বোধন করা হয় ২৮শে অক্টোবর ২০১১-তে। ক্রীড়া কমপ্লেক্সের উদ্বোধনে উপস্থিত ছিলেন তুর্কমেনিস্তানের রাষ্ট্রপতি গুরবানগুলি বেরদিমুহামেদু। নতুন স্টেডিয়ামের উদ্বোধনী অনুষ্ঠানটি ছিল তুর্কমেনিস্তানের স্বাধীনতা দিবসকে উত্সর্গীকৃত একটি বড় উপস্থাপনা। ঐতিহ্যগত রঙিন আতশবাজির আয়েজন করা হয় এই উৎসবে।  সংক্ষিপ্ত বিবরণ  স্পোর্টস কমপ্লেক্সে কৃত্রিম ঘাসের ট্র্যাক সহ একটি ফুটবল মাঠ রাখা হয়েছে, যার চারপাশে পশমী কাপড়নির্মিত পৃষ্ঠের সাথে অ্যাথলেটিক্স রানিং ট্র্যাক, লম্বা লাফের সেক্টর, সেইসাথে জিমন্যাস্টিক প্রতিযোগিতা এবং প্রশিক্ষণের জন্য একটি প্ল্যাটফর্ম স্থাপন করা হয়েছে। স্টেডিয়ামের ভবনটিতে বিভিন্ন খেলাধুলার জন্য ১৭টি অনুশীলন কক্ষ রয়েছে। স্টেডিয়ামের বেসমেন্টে টেনিস কোর্ট, ভলিবল কোর্ট, বাস্কেটবল কোর্ট, ব্যাডমিন্টনের কোর্ট, ব্যায়ামাগার, ভেষজ চা ঘর সহ বোলিং হল, ব্যক্তিগত শক্তি প্রশিক্ষণ কেন্দ্র, ইনডোর জগিং ট্র্যাক, প্রাপ্তবয়স্কদের এবং শিশুদের জন্য সুইমিং পুল, ডোপিং নিয়ন্ত্রণের জন্য ঘর এবং চিকিৎসাকেন্দ্র রয়েছে। এছাড়াও কোচ, রেফারি, ম্যাচ কমিশনার,ম্যসাজ রুম, ঝরনা, চেঞ্জিং রুমগুলির জন্যও আলাদা আলাদা কক্ষ রয়েছে। ক্রীড়া লেখক, টিভি রিপোর্টার, ফটোগ্রাফারদের জন্য প্রেস সেন্টার ও কাজের জন্য আলাদা কক্ষ, পাশাপাশি প্রেস কনফারেন্সের জন্য কক্ষ রয়েছে, যা একই সাথে অনুবাদ বুথ হিসেবেও ব্যবহৃত হয়। নিচতলা টেবিল টেনিস, ভারোত্তোলন, কুস্তি, অলিম্পিক রিং সহ বক্সিং, জিমন্যাস্টিকস, শারীরিক শিক্ষা, ফিটনেস, নাচ, শিল্পীদের জন্য পোশাক, টিকিট অফিস, রেস্তোরাঁ এবং দোকানের জন্য বরাদ্দ। স্টেডিয়ামের প্রথম এবং দ্বিতীয় তলায় ক্যাফেটেরিয়া, মেডিকেল ক্যাবিনেট, আলমারি, ও বিভিন্ন অফিস রয়েছে। এখানে প্রদর্শনী গ্যালারি, একটি ইন্টারনেট ক্যাফে এবং শিশুদের জন্য ভিডিও হল, সেইসাথে ক্রীড়াবিদদের জন্য একটি চিকিৎসাকেন্দ্র রয়েছে। সিআইপি এবং ভিআইপি গ্র্যান্ডস্ট্যান্ডের জন্য একটি অংশ রয়েছে। তৃতীয় তলায় টেলিভিশন বুথ পরিষেবা রয়েছে। এছাড়াও ক্রীড়া কমপ্লেক্সের মধ্যে রয়েছে কার্টিং সেশনের জন্য একটি খেলার মাঠ, ফুটবল, ভলিবল, বাস্কেটবল এবং চারটি টেনিস কোর্ট এবং ১,৫৫২ টি গাড়ির জন্য ইনডোর এবং আউটডোরে পার্কিং লটের ব্যবস্থা রয়েছে। লাইট ব্যবহারের ক্ষেত্রে স্টেডিয়ামটি ফিফা প্রদত্ত ২০০০ লাক্স মেনে চলে।   তথ্যসূত্র   বিষয়শ্রেণী:তুর্কমেনিস্তানের ফুটবল মাঠ বিষয়শ্রেণী:তুর্কমেনিস্তানে ২০১১-এ প্রতিষ্ঠিত
আারভিন মাডেলুং (১৮ মে ১৮৮১ – ১ আগস্ট ১৯৭২) ছিলেন একজন জার্মান পদার্থবিজ্ঞানী।  তিনি ১৮৮১ সালে বন শহরে জন্মগ্রহণ করেন। তাঁর বাবা অটো ভিলহেল্ম মাডেলুং ছিলেন একজন খ্যাতনামা সার্জন। মাডেলুং গটিংেন বিশ্ববিদ্যালয়ে পড়াশোনা করেন এবং ১৯০৫ সালে স্ফটিকের গঠন নিয়ে গবেষণা করে ডক্টরেট ডিগ্রি অর্জন করেন। পরে তিনি অধ্যাপক হিসেবে কর্মজীবন শুরু করেন।  এই সময়েই তিনি মাডেলুং ধ্রুবক আবিষ্কার করেন। এটি এমন একটি মান, যা স্ফটিক জালের মধ্যে সব আয়নের তড়িৎ-আকর্ষণ ও বিকর্ষণের সম্মিলিত প্রভাব প্রকাশ করে। এর মাধ্যমে একক আয়নের শক্তি নির্ণয় করা যায়।  ১৯২১ সালে তিনি গ্যোটে বিশ্ববিদ্যালয়ে তাত্ত্বিক পদার্থবিজ্ঞানের অধ্যাপক হিসেবে ম্যাক্স বর্নের স্থলাভিষিক্ত হন। এই পদে তিনি ১৯৪৯ সাল পর্যন্ত ছিলেন। এ সময়ে তিনি কোয়ান্টাম বলবিদ্যা ও পরমাণু পদার্থবিজ্ঞানে বিশেষ অবদান রাখেন। তিনি শ্রডিনগার সমীকরণের একটি ভিন্ন রূপ মাডেলুং সমীকরণ হিসেবে উপস্থাপন করেন।  তিনি মাডেলুং নিয়ম নামেও পরিচিত একটি নিয়ম প্রস্তাব করেন, যা অনুযায়ী পরমাণুর অরবিটালগুলো  কোয়ান্টাম সংখ্যার ভিত্তিতে পূর্ণ হয়।  গ্রন্থসমূহ  Magnetisierung durch schnell verlaufende Stromvorgänge mit Rücksicht auf Marconis Wellendetektor. গটিংেন বিশ্ববিদ্যালয়, দার্শনিক অনুষদের গবেষণাপত্র, ১৯০৫।  Die mathematischen Hilfsmittel des Physikers, স্প্রিঙ্গার, বার্লিন, ১৯২২। পরবর্তী সংস্করণ: ১৯২৫, ১৯৩৬, ১৯৫০, ১৯৫৩, ১৯৫৭, ১৯৬৪।  তথ্যসূত্র  বহিঃসংযোগ      ফ্রাঙ্কফুর্ট বিশ্ববিদ্যালয়ে তাঁর প্রতিকৃতি  বিষয়শ্রেণী:২০শ শতাব্দীর জার্মান পদার্থবিজ্ঞানী বিষয়শ্রেণী:ফ্রাঙ্কফুর্ট মেইন সমাধিস্থানে সমাধিস্থ ব্যক্তি বিষয়শ্রেণী:পর্যায় সারণীর সাথে জড়িত ব্যক্তি বিষয়শ্রেণী:গ্যোটিঙেন বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭২-এ মৃত্যু বিষয়শ্রেণী:১৮৮১-এ জন্ম
আন্তিখিয়ায় অবরোধ () ১০৯৭-১০৯৮ খ্রিস্টাব্দ পর্যন্ত প্রথম ক্রুসেডের সময় সংঘটিত হয়। ক্রুসেডারগণ কর্তৃক মুসলামনদের শহরের প্রথম অবরোধ চলে ২১ অক্টোবর ১০৯৭ থেকে ২ জুন ১০৯৮ পর্যন্ত। ক্রুসেডারদের ফিলিস্তিন যাওয়ার পথে আন্তিখিয়ায় কুটনৈতিকভাবে একটি গুরুত্বপূর্ণ অঞ্চল ছিলো। সরবরাহ, অতিরিক্ত সৈন্য, ও পশ্চাদপসরনসহ সবকিছুই এ শহর নিয়ন্ত্রণ করতে পারতো। শহরটির মুসলমি শাসনকর্তা ইয়াগিসিয়ান আক্রমণের পূর্বাভাস পান এবং তিনি খাদ্য সংরক্ষণ ও বিভিন্ন জায়গায় সাহায্য পাঠাতে শুরু করেন। শহরের চারপাশের বাইজেন্টাইন দেয়াল শহরটিকে আক্রমণ আরও কঠিন করে তুললো, তবে ক্রুসেড নেতারা শহরটিকে আক্রমণের জন্য দৃঢ় ছিলেন।   তথ্যসূত্র  টীকা  গ্রন্থপঞ্জি          আরও পড়ুন         বহিঃসংযোগ    The Siege and Capture of Antioch: Collected Accounts   The Gesta Francorum  (অধ্যায় ১০-১৫ দেখুন)  The Alexiad  (অধ্যায় ১১ দেখুন)Re Militari  বিষয়শ্রেণী:প্রথম ক্রুসেড বিষয়শ্রেণী:প্রথম ক্রুসেডের লড়াই বিষয়শ্রেণী:সেলযুক সাম্রাজ্য জড়িত লড়াই বিষয়শ্রেণী:ক্রুসেডের অবরোধ
আমিরাবাদ সুফিয়া আলিয়া (ডিগ্রী) মাদ্রাসা বাংলাদেশের চট্টগ্রাম জেলার লোহাগাড়া উপজেলার একটি উল্লেখযোগ্য আলিয়া মাদ্রাসা। মাদ্রাসাটি ১৯৪২ সালে সৈয়দ দায়েম উল্লাহ এলাকার শিক্ষানুরাগী ব্যক্তিদের নিয়ে অক্লান্ত পরিশ্রম এবং দক্ষতার মাধ্যমে প্রতিষ্ঠা করেন। মাদ্রাসাটির ফাজিল স্তর ইসলামি আরবি বিশ্ববিদ্যালয়ের অধিভুক্ত রয়েছে এবং দাখিল ও আলিম স্তর বাংলাদেশ মাদ্রাসা শিক্ষাবোর্ডের অধীনে রয়েছে। মাদ্রাসাটির ফাজিল স্তর সর্বপ্রথম ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্তি লাভ করে এরপরে ২০১৬ সালে মাদ্রাসাটি পুনরায় ইসলামি আরবি বিশ্ববিদ্যালয়ের অধিভুক্তিতে স্থানান্তর করা হয়। এই মাদ্রাসার ইআইআইএন নাম্বার হলো ১০৪৫৭০ এবং এমপিও নাম্বার হলো ২১৮০১২৪০১। মাদ্রাসাটিতে ইসলামি শিক্ষার সমন্বয়ে পাঠদান করা হয়। মাদ্রাসার বর্তমান অধ্যক্ষের নাম মাওলানা শাহাদাৎ হোসাইন।   ফলাফল ও কৃতিত্ব  প্রতি বছর এ প্রতিষ্ঠান থেকে ফাজিল, আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে। শিক্ষা প্রসারে এবং উন্নত ও আলোকিত জাতি গঠনে দ্বীনি শিক্ষার পাশাপাশি আধুনিক শিক্ষায় শিক্ষিত দক্ষ জনগোষ্ঠী গড়ে তোলার জন্য এই দ্বীনি শিক্ষা প্রতিষ্ঠানটি অগ্রণী ভূমিকা পালন করে আসছে। একইসাথে এই মাদরাসার সাথে সংশ্লিষ্ট দক্ষ শিক্ষকমন্ডলী, গভর্ণিংবডি ও শিক্ষানুরাগী ব্যক্তিবর্গ তাদের দায়িত্ব যথাযথভাবে পালন করে মাদ্রাসাটির সুনাম অক্ষুন্ন রেখে যাচ্ছেন।   তথ্যসূত্র   বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:লোহাগাড়া উপজেলার শিক্ষাপ্রতিষ্ঠান বিষয়শ্রেণী:১৯৪২-এ ব্রিটিশ ভারতে প্রতিষ্ঠিত
মিশেল লিন মোনাহান ( , জন্ম: ২৩ মার্চ, ১৯৭৬) একজন মার্কিন অভিনেত্রী। তিনি কিস কিস ব্যাং ব্যাং (২০০৫), গন বেবি গন (২০০৭), মেড অফ অনার (২০০৮), ইগল আই (২০০৮), ট্রাকার (২০০৮), সোর্স কোড (২০১১), পিক্সেলস (২০১৫), এবং প্যাট্রিয়টস ডে (২০১৬)-এর মতো চলচ্চিত্রে অভিনয় করেছেন। এছাড়াও তিনি অ্যাকশন স্পাই চলচ্চিত্র সিরিজ মিশন: ইম্পসিবল সিরিজের মিশন: ইম্পসিবল ৩ (২০০৬), মিশন: ইম্পসিবল – গোস্ট প্রোটোকল (২০১১), এবং মিশন: ইম্পসিবল – ফলআউট (২০১৮)-এ অভিনয়ের জন্য পরিচিত।  টেলিভিশনে, মোনাহান এইচবিওর অ্যান্থলজি ক্রাইম ড্রামা সিরিজ ট্রু ডিটেকটিভ-এর প্রথম সিজনে (২০১৪) অভিনয় করে গোল্ডেন গ্লোব অ্যাওয়ার্ডের জন্য মনোনয়ন পেয়েছিলেন। এছাড়াও তিনি ড্রামা সিরিজ দ্য পাথ (২০১৬–২০১৮), মিনিসিরিজ ইকোস (২০২২), এবং অ্যান্থলজি সিরিজ দ্য হোয়াইট লোটাস-এর তৃতীয় সিজনে (২০২৫) অভিনয় করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেত্রী বিষয়শ্রেণী:আইওয়ার অভিনেত্রী বিষয়শ্রেণী:মার্কিন চলচ্চিত্র অভিনেত্রী
পাটুলিয়া ভারতের পশ্চিমবঙ্গ রাজ্যের উত্তর ২৪ পরগণা জেলার একটি গ্রাম। এই গ্রামটি খরদহ (খরদা) থানার অন্ত্রগত।   জনসংখ্যার উপাত্ত  ভারতের ২০০১ সালের আদমশুমারি অনুসারে পাটুলিয়া শহরের জনসংখ্যা হল ১৩,৮২৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে পাটুলিয়া এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বহিঃসংযোগ  উত্তর ২৪ পরগনা বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
স্ট্রাইপড ব্ল্যাক ক্রো (বৈজ্ঞানিক নাম: Euploea doubledayi(C. & R. Felder)) নিমফ্যালিডি পরিবার এবং ডানায়িনি উপগোত্র এবং ইউপ্লোইয়া বর্গের অন্তর্গত বড় আকারের প্রজাতি।  আকার  স্ট্রাইপড ব্ল্যাক ক্রো এর প্রসারিত অবস্থায় ডানার আকার ৮৫-১০০ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত স্ট্রাইপড ব্ল্যাক ক্রো এর উপপ্রজাতি হল-  Euploea doubledayi doubledayi C. & R. Felder, [1865] – Sylhet Striped Black Crow  তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৬৫-এ বর্ণিত প্রজাপতি বিষয়শ্রেণী:এশিয়ার প্রজাপতি
ঢালী আল মামুন বাংলাদেশের একজন  অন্যতম উল্লেখযোগ্য  দৃশ্য শিল্পী । তার জন্ম ১৯৫৮ খ্রিষ্টাব্দে চাদঁপুর জেলায়।বর্তমানে তিনি চট্টগ্রাম বিশ্ববিদ্যালয়ের চারুকলা ইনস্টিটিউটে অধ্যাপক হিসেবে দায়িত্ব পালন করছেন।  শিক্ষাজীবন ১৯৮২ সালে চট্টগ্রাম বিশ্ববিদ্যালয় থেকে চারুকলা বিষয়ে স্নাতকোত্তর পাশ করেন। ১৯৯৩-৯৪ সালে জার্মান সরকারের বৃত্তি নিয়ে চারুশিল্পে উচ্চতর ডিএএডি কোর্স সম্পন্ন করেন।  সম্মাননা •২০০০ সালে তিনি বাংলাদেশের প্রধান স্বীকৃতি সমূহের মধ্যে অন্যতম বাংলাদেশ শিল্পকলা একাডেমী পদক পান।  •২০০৬ সালে ঢাকায় আয়োজিত দ্বাদশ এশীয় চারুকলা প্রদর্শনীতে গ্র্যান্ড পুরস্কার পান।  •২০১৩ সালে ইতালির ভেনিসে আয়োজিত ৫৫তম বিয়েনালে তিনি বাংলাদেশের প্রতিনিধিত্ব করেন।  অবদান ৮০ দশকে বাংলাদেশের শিল্পীদের একটা দল প্রাচীন পথ থেকে দূরে সরে এক নতুন পথে হাটঁতে শুরু করেছিল। ঐ দলটির নাম ছিল "সময়"। আর এই "সময়" দলটি অন্যতম নেতৃত্বস্থানীয় একজন হলেন শিল্প ঢালী আল মামুন। আরো ছিলেন নিসার হোসেন,আজিজ শরাফী, ওয়াকিলুর রহমান, দিলারা বেগম জলি, হাবিবুর রহমান, শিশির ভট্টাচার্য্যের মতো শিল্পীরা। যাঁরা বিমূর্ত চিত্ররীতির জেঁকে বসা আধিপত্যের বিরুদ্ধে বীতস্পৃহ হয়ে পড়েছিলেন। তাদের প্রতিবাদ কেবল চিত্ররীতির বিরুদ্ধেই ছিল না। তাদের মনে হয়েছিল, সেই চিত্ররীতি দেশের সমকালীন ইতিহাসের অভিজ্ঞতাকে নাকচ করে দিচ্ছে, শিল্পকর্মকে পর্যবসিত করেছে ক্যানভাসের নিছক উপরিতলের বর্ণভঙ্গিমায়।  প্রদর্শনী  ২০১৯-মাঝি ইন্টারন্যাশনাল আর্ট রেসিডেন্সি প্রোগ্রাম, ভেনিস,  ইতালি    ২০১৮-“ড্রইং এন্ড থিঙ্কিং, থিঙ্কিং এন্ড ড্রইং-১” (কলা কেন্দ্র, মোহাম্মদপুর, ঢাকা)    ২০১৬-“টাইম, কো-ইন্সিডেন্স অ্যান্ড হিস্টরি” (বেঙ্গল ফাউন্ডেশন)টাইম, কো-ইন্সিডেন্স অ্যান্ড হিস্টরি  ২০১২-"অপনয়ন",বেঙ্গল গ‍্যালারী,গুলশান ,ঢাকা।http://archive.prothom-alo.com/detail/date/2012-12-07/news/311380  ২০০৯-"কাগজের ছায়া" (কোলাবরেশন উইথ ওয়াকিলুর রহমান), জাতীয় জাদুঘর, ঢাকা, বাংলাদেশ। ২০০৪- "ওয়াটার ইজ ইনোসেন্ট" , অঁলিয়েস ফ্রসেজ, চট্রগ্রাম এবং জাতীয় জাদুঘর, ঢাকা, বাংলাদেশ।  শিল্পকর্ম স্মারক দুর্ঘটনা  উল্লেখযোগ্য সংগ্রহ   বাংলাদেশ জাতীয় জাদুঘর   বেঙ্গল ফাউন্ডেশন  জাপানের ফুকুওকা এশিয়ান আর্ট মিউজিয়াম  নরওয়ের ইবসেন মিউজিয়াম  সহ দেশে-বিদেশে সরকারি ও বেসরকারি প্রতিষ্ঠান ও ব্যক্তির সংগ্রহে আছে তার শিল্পকর্ম।   ঢালী আল মামুনের এর দুর্ঘটনাসৌধ স্মারক দুর্ঘটনা ২০১৪ সালের সেপ্টেম্বরে ঢাকা বিশ্ববিদ্যালয়ের শামসূন্নাহার হলে স্থাপন করা হয়।স্মারক দুর্ঘটনা ও ঢালী আল মামুন  তথ্যসূত্র  বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:১৯৫৮-এ জন্ম বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চাঁদপুর জেলার ব্যক্তি বিষয়শ্রেণী:চট্টগ্রাম বিশ্ববিদ্যালয়ের শিক্ষক
"দ্য স্নো-চাইল্ড" একটি ব্যাপকভাবে পরিচিত ইউরোপীয় লোককাহিনীD. L. Ashliman, The Snow Child: folktales of type 1362। এটি বহু মধ্যযুগীয় কাহিনীতে পাওয়া যায়।Jan M. Ziolkowski Fairy Tales from Before Fairy Tales: The Medieval Latin Past of Wonderful Lies p 42   এটি আরনে-থম্পসন টাইপ ১৩৬২।   সারসংক্ষেপ  একজন ব্যবসায়ী দুই বছর পর বাড়ি ফিরে এসে দেখে, তার স্ত্রী এক নবজাতক পুত্রের মা হয়েছে। স্ত্রী ব্যাখ্যা করে যে এক শীতের দিনে, স্বামীর কথা ভাবতে ভাবতে সে একটি তুষারকণা গিলে ফেলে, যা তাকে গর্ভবতী করে। ব্যবসায়ী বিশ্বাস করার ভান করে এবং ছেলেটিকে বড় করতে থাকে। একদিন, সে ছেলেটিকে সঙ্গে নিয়ে বের হয় এবং তাকে দাস হিসেবে বিক্রি করে দেয়। ফিরে এসে সে স্ত্রীকে বলে, ছেলেটি অতিরিক্ত তাপে গলে গেছে।Nicolas Balachov, (1984). "Le developpement des structures narratives du fabliau a la nouvelle". in Gabriel Bianciotto, Michel Salvat. Épopée animale, fable, fabliau. Publication Univ Rouen Havre. pp. 30-32.. .   বৈচিত্র্য  এই কাহিনী প্রথম ১১ শতকের ক্যামব্রিজ সঙ্গীতগুলিতে প্রকাশিত হয়।Jan M. Ziolkowski, (ed. and trans.), The Cambridge Songs (‘Carmina Cantabrigensia’), The Garland Library of Medieval Literature, Series A, 66 (Garland: New York, 1994), no. 14. এটি মধ্যযুগীয় ফ্যাবলিয়াওতে পাওয়া যায়, এবং পণ্ডিতদের রেটোরিকের পাঠক্রমে ব্যবহৃত হয়েছিল। একটি মধ্যযুগীয় নাটকে, যেখানে ভার্জিন মেরির চরিত্র রয়েছে, তার গর্ভাবস্থার গল্পটি অস্বীকার করা হয় এবং সেই কাহিনীর উল্লেখ করা হয়।  এটি আর্নে-থমসন টাইপ ৭০৩*, "স্নো মেইডেন"-এর সাথে তুলনা করা যায়, যেখানে একটি শিশুর আসলেই একটি জাদুকরী তুষারের সাথে সম্পর্কিত উৎস থাকে।D. L. Ashliman, The Snow Maiden: foltales of type 703*   তথ্যসূত্র   বিষয়শ্রেণী:ইউরোপীয় লোককাহিনী বিষয়শ্রেণী:লোকজ্ঞান
ফজলুর রহমান পটল একজন বাংলাদেশী রাজনীতিবিদ ও সংসদ সদস্য। তিনি নাটোর-১ আসন থেকে চারবার সংসদ সদস্য নির্বাচিত হন।  প্রাথমিক জীবন ফজলুর রহমান পটল ১৯৪৯ সালে ২৪ এপ্রিল নাটোর জেলার লালপুর উপজেলার গৌরিপুর গ্রামে জন্ম গ্রহণ করেন। তার বাবার নাম আরশাদ আলী এবং মাতার নাম ফজিলাতুন নেছা। পাঁচভাই ও একবোনের পরিবারে তিনিই ছিলেন সবার বড়।  ছাত্র জীবন ফজলুর রহমান পটল লালপুর উপজেলার গৌরিপুরে প্রাথমিক ও গৌরিপুর উচ্চ বিদ্যালয় হতে ৮ম শ্রেণী পর্যন্ত পড়াশুনা করে পাবনাতে যেয়ে পড়াশুনা শুরু করেন। সেখানে স্থানীয় একটি বিদ্যালয় থেকে মেট্রিক পাস করেন এবং পাবনা এডওয়ার্ড কলেজ থেকে উচ্চ মাধ্যামিক পাস করেন। এর পর তিনি রাজশাহী বিশ্ববিদ্যালয়ে ভর্তি হন। সেখানে তিনি পরিসংখ্যান বিষয়ে পড়াশুনা করেন। ছাত্র জীবন থেকেই তিনি ছাত্র রাজনীতির সাথে যুক্ত ছিলেন।  রাজনৈতিক জীবন ফজলুর রহমান পটল ১৯৭৩ সালে রাজশাহী বিশ্ববিদ্যালয় ছাত্র সংসদ নির্বাচনে বাংলাদেশ ছাত্রলীগের প্যানেল থেকে ভিপি নির্বাচিত হন। ১৯৭৮ সালে তিনি রাষ্ট্রপতি জিয়াউর রহমানের হাত ধরে বিএনপিতে যুক্ত হন। তিনি বিএনপির প্রচার সম্পাদক হিসেবে দীর্ঘদিন দায়িত্ব পালন করেন। এর পর তিনি বিএনপি চেয়ারপার্সন বেগম খালেদা জিয়ার অন্যতম উপষ্ঠো হিসাবে আমৃত্যু দায়িত্ব পালন করেন।  তিনি নাটোর-১ (লালপুর-বাগাতিপাড়া) আসন থেকে বিএনপি’র প্রার্থী হিসাবে চারবার সংসদ সদস্য নির্বাচিত হন। এর মধ্যে ১৯৯১ সালে বিএনপি সরকারের শাসনামলে যোগাযোগ প্রতিমন্ত্রী হন। এরপর ১৯৯৩ সালে সমাজ কল্যাণ প্রতিমন্ত্রী এবং ২০০১ সালে চার দলীয় জোট সরকারের সময় যুব ও ক্রীড়া প্রতিমন্ত্রীর দায়িত্ব পালন করেন।  পারিবারিক জীবন তিনি ১৯৮৪ সালের ১৪ মে কামরুন্নাহার শিরিনের সাথে বিবাহ বন্ধনে আবদ্ধ হন। তাদের ২ ছেলে ও ২ মেয়ে রয়েছে। তারা হলেন: বড় ছেলে ইয়াসির আরশাদ রাজন, ছোট ছেলে ইস্তেখার আরশাদ প্রতীক, বড় মেয়ে ফারহানা শারমিন কাকন গৃহীনি ও ছোট মেয়ে ফারজানা শারমিন পুতুল বাংলাদেশ জাতীয়তাবাদী দলের বৈদেশিক বিষয়ক উপদেষ্টা কমিটি, মানবাধিকার কমিটি ও মিডিয়া সেল কমিটির সদস্য হিসেবে দায়িত্ব পালন করছেন।   মৃত্যু  ফজলুর রহমান পটল বেশ কয়েক বছর ধরে কিডনির জটিল রোগে ভুগছিলেন। তিনি দেশে বিদেশে চিকিৎসা নেন। ২০১৬ সালের ১৬ এপ্রিল চিকিৎসার জন্য কলকাতা যান। সেখানে রবীন্দ্র হাসপাতালে চিকিৎসাধীন অবস্থায় ১১ আগস্ট তিনি মৃত্যুবরণ করেন।  তথ্যসূত্র  বিষয়শ্রেণী:১৯৪৯-এ জন্ম বিষয়শ্রেণী:২০১৬-এ মৃত্যু বিষয়শ্রেণী:নাটোর জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের যুব ও ক্রীড়া প্রতিমন্ত্রী
ডাঃ মোঃ মোশারফ হোসেন হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি    শিক্ষাজীবন    কর্মজীবন    মুক্তিযুদ্ধে অবদান    মৃত্যু    পুরস্কার ও সম্মাননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আন্তর্জাতিক বিশুদ্ধ ও ফলিত রসায়ন সংস্থা (ইংরেজি- The International Union of Pure and Applied Chemistry ( সংক্ষেপে-আই.ইউ.পি.এ.সি, IUPAC) হলো একটি আন্তর্জাতিক সংস্থা যেটি বিভিন্ন দেশের  রসায়ন সংশ্লিষ্ট বিভিন্ন সংস্থার সমন্বয়ে পরিচালিত হয়ে থাকে। সুইজারল্যান্ডের রাজধানী জুরিখে এর সদর দপ্তর অবস্থিত। এছাড়াও যুক্তরাষ্ট্রের উত্তর ক্যারোলাইনায় এর প্রশাসনিক কার্যালয় রযেছে। একজন নির্বাহী পরিচালক এই কার্যালয়ের প্রধানের দায়িত্ব পালন করেন। বর্তমানে লিন সবি এর প্রধানের দায়িত্বে রয়েছেন ।    প্রতিষ্ঠা এবং ইতিহাস  alt=A black and white image of a bald man in a dark outfit, with a bushy white beard and moustache|থাম্ব|ফ্রিডরিখ আউগুস্ট কেকুলে ১৮৬০ সালে ফ্রিডরিখ আউগুস্ট কেকুলে-র নেতৃত্বে গঠিত একটি বিজ্ঞান সমিতি সর্বপ্রথম বিশ্বব্যাপি একটি আন্তর্জাতিক রসায়ন সংস্থার প্রয়োজনীয়তা অনুভব করেন। এই সমিতি প্রথম জৈব যৌগ র্শীর্ষক একটি সম্মেলনের আয়োজন করেন। এই সম্মেলনে  সমগ্র বিশ্বব্যাপী আন্তর্জাতিক মান সম্পন্ন একটি  রসায়ন সংস্থা প্রতিষ্ঠা করার কথা সবচেয়ে বেশি আলোচিত হয়।তারপর ১৯১৯ সালে মূলত আনুষ্ঠানিক ভাবে যাত্রা শুরু করে আই.ইউ.পিএ.সি।    সংস্থাসমূহ এবং প্রশাসন  আই.ইউ.পিএ.সি মূলত অনেক গুলো কমিটি সমন্বয়ে গঠিত যাদের প্রত্যেকে রয়েছে আলাদা আলাদা কার্যলিপি। কমিটিগুলো হচ্ছে:ব্যুরো,CHEMRAWN, রসায়ন শিক্ষা সংক্রান্ত কমিটি, রসায়ন ও শিল্প সংশ্লিষ্ট কমিটি, মুদ্রিত এবং বৈদ্যুতিক প্রকাশনা কমিটি, আন্তর্জাতিক ফলিত রসায়ন প্রকল্প প্রণয়ন কমিটি।  প্রত্যেক কমিটি বিভিন্ন দেশের রসায়ন সংক্রান্ত কমিটির সদস্যদের সমন্বয়ে গঠিত।   +কমিটি তথ্যছক  কমিটির নাম দায়িত্ব ব্যুরো   অন্যান্য প্রত্যেক কমিটির অর্থিক বিভাগ নিয়ন্ত্রণ  আই.ইউ.পিএ.সি এর প্রশাসনিক বিভাগ পরিচালনা করা IUPAC news and references retrieved 15 April 2010ভৌত রাসায়নিক বিভাগ ভৌত রসায়ন বিজ্ঞান গবেষণার ক্ষেত্রে বিভিন্ন বিজ্ঞানীদের সমন্বয় করাজৈব যৌগ বিভাগ জৈব ও অজৈব যৌগ সংক্রানত রসায়ন, আইসোটোপ, পরমাণুর ভর, পর্যায় সারণী সংক্রান্ত পরিবর্তন ও গবেষণা পলিমার বিভাগ    আণুবিক্ষণিক পদার্থ এবং পলিমার সংক্রান্ত গবেষণাস্বা্স্থ্যবিষয়ক রসায়ন সংক্রান্ত কমিটি মেডিকেল এবং সাস্থবিজ্ঞান গবেষণা কমিটি CHEMRAWN  কীভাবে বিশ্বব্যাপি মানুষের স্বার্থে রসায়নের উন্নত ব্যবহার নিশ্চিত করা যায়Chemdrawn  retrieved 15 April 2010প্রজেক্ট কমিটি অন্যান্য সকল কমিটির জন্য অর্থের যোগান দেয়  কীভাবে অন্নুনত ও উন্নত রাষ্ট্রগুলো থেকে তহবিল সংগ্রহ করা হবে Project Committee web page  retrieved 15 April 2010   তথ্যসূত্র    বহিঃসংযোগ   অফিসিয়াল ওয়েব সাইট      বিষয়শ্রেণী:১৯১৯-এ প্রতিষ্ঠিত বিষয়শ্রেণী:রসায়ন বিষয়শ্রেণী:রাসায়নিক নামকরণ বিষয়শ্রেণী:আন্তর্জাতিক বৈজ্ঞানিক সংস্থা বিষয়শ্রেণী:নর্থ ক্যারোলাইনা ভিত্তিক সংগঠন বিষয়শ্রেণী:মার্কিন বিজ্ঞান সংস্থা
আর্জেন্টিনীয় ফুটবল অ্যাসোসিয়েশন (, , ; এছাড়াও সংক্ষেপে এএফএ নামে পরিচিত) হচ্ছে আর্জেন্টিনার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৩ সালের ২১শে ফেব্রুয়ারি তারিখে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৩ বছর পর ১৯১৬ সালে সংস্থাটি তাদের আঞ্চলিক সংস্থা কনমেবলের সদস্যপদ লাভ করে। এই সংস্থার সদর দপ্তর আর্জেন্টিনার রাজধানী বুয়েনোস আইরেসে অবস্থিত।  এই সংস্থাটি আর্জেন্টিনার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে আর্জেন্টিনীয় প্রিমেরা দিবিসিওন, কোপা আর্জেন্টিনা এবং সুপারকোপা আর্জেন্টিনার মতো প্রতিযোগিতার সকল কার্যক্রম পরিচালনা করে। বর্তমানে আর্জেন্টিনীয় ফুটবল অ্যাসোসিয়েশনের সভাপতির দায়িত্ব পালন করছেন ক্লাউদিও তাপিয়া এবং সাধারণ সম্পাদকের দায়িত্ব পালন করছেন বিক্তোর ব্লাঙ্কো।   কর্মকর্তা    অবস্থান  নাম সভাপতি  ক্লাউদিও তাপিয়া সহ-সভাপতি  দানিয়েল আনহেলিচি সাধারণ সম্পাদক  বিক্তোর ব্লাঙ্কো কোষাধ্যক্ষ  আলেহান্দ্রো নাদুর গণমাধ্যম এবং যোগাযোগ পরিচালক  হোসে লেমে প্রযুক্তিগত পরিচালক  লুইস কাস্ত্রো ফুটসাল সমন্বয়কারী  গুস্তাবো লরেঞ্জো জাতীয় দলের কোচ (পুরুষ)  লিওনেল স্কালোনি জাতীয় দলের কোচ (নারী)  কার্লোস বোরেয়ো রেফারি সমন্বয়কারী  সের্হিও গার্সিয়া   তথ্যসূত্র    বহিঃসংযোগ       ফিফা-এ আর্জেন্টিনীয় ফুটবল অ্যাসোসিয়েশন      বিষয়শ্রেণী:১৮৯৩-এ আর্জেন্টিনা-এ প্রতিষ্ঠিত বিষয়শ্রেণী:১৮৯৩-এ প্রতিষ্ঠিত ক্রীড়া সংস্থা বিষয়শ্রেণী:আর্জেন্টিনার ক্রীড়া নিয়ন্ত্রণ সংস্থা বিষয়শ্রেণী:আর্জেন্টিনার ফুটবল পরিচালনা পরিষদ বিষয়শ্রেণী:কনমেবলের সদস্য
ইটাখোলা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি ইউনিয়ন।   ভৌগোলিক অবস্থান ও আয়তন  নীলফামারী জেলা সদর হতে দক্ষিণে অবস্থিত এ ইউনিয়নের আয়তন ৩৫.৭০ বর্গকিলোমিটার।   প্রশাসনিক এলাকা  ইটাখোলা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী ইটাখোলা ইউনিয়নের মোট জনসংখ্যা ছিল ৩৭,১৭১ জন, যার মধ্যে   অর্থনীতি ও যোগাযোগ  ইটাখোলা ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র    বহিঃসংযোগ  ইউনিয়ন তথ্য বাতায়ন   বিষয়শ্রেণী:নীলফামারী সদর উপজেলার ইউনিয়ন
কাহালাই নদী  বাংলাদেশের ঠাকুরগাঁও জেলার পীরগঞ্জ উপজেলার একটি নদী।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০৫।মানিক মোহাম্মদ রাজ্জাক, বাংলাদেশের নদনদী: বর্তমান গতিপ্রকৃতি, কথাপ্রকাশ, ঢাকা, ফেব্রুয়ারি, ২০১৫, পৃষ্ঠা ৬১৭, ISBN 984-70120-0436-4.  প্রবাহ কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার হাজিপুর অঞ্চলের বিল থেকে উৎপন্ন হয়ে পশ্চিমবঙ্গে প্রবেশ করেছে। নদীটি বারোমাসি প্রকৃতির নয়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।  উপনদী ঠাকুরগাঁও জেলার পীরগঞ্জ উপজেলার নোহালী ও সিন্দুরনার মাঝ থেকে বেরিয়ে বাঁকা পথে কিছুদূর অগ্রসর হয়ে হারসুয়ার কাছে আমতলী বাজারে কাহালাই নদীর সংগে মিলিত হয়েছে জুলাই নদী। এর দৈর্ঘ্য ৩-৪ কিলোমিটার।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ঠাকুরগাঁও জেলার নদী বিষয়শ্রেণী:পীরগঞ্জ উপজেলা, ঠাকুরগাঁও বিষয়শ্রেণী:বালিয়াডাঙ্গী উপজেলা বিষয়শ্রেণী:পশ্চিমবঙ্গের নদী বিষয়শ্রেণী:উত্তর দিনাজপুর জেলার নদী
ঘাইজার জেলা () পাকিস্তানের গিলগিত-বালতিস্থান প্রদেশের পশ্চিম অঞ্চলে অবস্থিত একটি জেলা। এটির রাজধানী শহরের নাম হচ্ছে গাহকুচ। গিলগিত ও চিত্রলের মাঝামাঝি একটি রাস্তা পারাপারের স্থান রয়েছে। ঘাইজার একটি বহু-জাতিগত জেলা হিসেবে স্বীকৃত এবং ৩টি প্রধান ভাষা ব্যবহৃত হয়: শিনা, খোয়ার, এবং বুরুশস্কি। এছাড়াও বেশ কিছু ইশকোমেন এবং তাজিক অঞ্চলে কিছু ওয়াখাই ভাষা ব্যবহার করে থাকে।  ভৌগোলিক অবস্থান ঘাইজার জেলা উত্তর অঞ্চলের অন্যতম অংশ এবং পাকিস্তানের সবথেকে উত্তরে অবস্থিত জেলা। ভৌগোলিক অবস্থান অনুযায়ী জেলাটির উত্তর-পশ্চিমে ওখানকার উত্তর সীমান্ত এবং উত্তরে চীন সীমান্ত। পশ্চিমে, খাইবার পাখতুনখোয়া প্রদেশের চিত্রল জেলা এবং পূর্বে গিলগিত জেলা অবস্থিত। দক্ষিণে ডাইমার জেলা, যেটি উত্তর অঞ্চলের একটি অন্যতম অংশ। গাকুচ হচ্চে ঘাইজার জেলার রাজধানী।  তহসিল  পানিয়াল   গাপিস  ইশকোমেন  ফান্ডার  ইয়াসিন   শিক্ষা ২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫২তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৭১তম স্থানে রয়েছে।  তথ্যসূত্র  বিষয়শ্রেণী:গিলগিত-বালতিস্তানের জেলা বিষয়শ্রেণী:ঘাইজার জেলা বিষয়শ্রেণী:১৯৭৪-এ পাকিস্তানে প্রতিষ্ঠিত